Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: megakadályozásáról szóló 1994. évi XXIV. törvény, és a végrehajtásáról rendelkezõ 299/2001. (XII. 27.) Korm. rendelet
Paragraph Index: 628

megakadályozásáról szóló 1994. évi XXIV. törvény, és a végrehajtásáról rendelkezõ 299/2001. (XII. 27.) Korm. rendelet alapján a biztosítókat azonosítási kötelezettség terheli. A felelõsségbiztosítás alapján történõ kárrendezés során a károsultat – akkor is, ha nem rendelkezik a kötelezett biztosítónál biztosítással – a kárrendezés idejére a biztosító ügyfelének kell tekinteni. Az adatvédelmi biztos azonban felhívta az ügyben érintett biztosító figyelmét, hogy a kormányrendelet szerint csak az ügyfél hozzájárulásával készíthet a pénzügyi szolgáltató az ügyfél azonosítására szolgáló okmányairól másolatot. Erre való tekintettel a biztosító eljárási rendjét úgy módosította, hogy ha a károsult, illetve meghatalmazottja nem járul hozzá személyi okmányainak fénymásolásához, akkor azonosítási lapot kell kitöltenie. Az azonosítás a biztosító törvényi kötelezettsége, de annak formája közül a károsult választhat. (569/A/2002) A biztosítási jogviszonyokban az ügyféladatok fokozott védelmet élveznek, hiszen biztosítási titok csak akkor adható ki harmadik személynek, ha a biztosító ügyfele vagy annak törvényes képviselõje a kiszolgáltatható biztosítási titokkört pontosan megjelölve, erre vonatkozóan írásban felmentést ad. Ezen túl az adatszolgáltatás csak abban az esetben jogszerû, ha arra törvény hatalmazza fel az adatkezelõt. A biztosítók adatkezelési gyakorlatát érintõ ügyek jelentõs hányadában a biztos az adatátadás jogalapját vizsgálva általános érvényû megállapításokat tett, melyek hasonló esetekben segítséget nyújthatnak a jogalkalmazók számára. Egy igen érdekes kérdést kellett megválaszolnia a biztosnak, amikor a panaszos azt kifogásolta, hogy a biztosító társaság nem teljesítette a közúti közlekedési balesetével kapcsolatos kárrendezés során a balesetben érintett másik jármû kárfelvételi jegyzõkönyve alapján készített számítógépes javítási kalkuláció részletes adatainak a megismerésére irányuló kérelmét. A biztos megállapította, hogy a számítógépes javítási kalkuláció alapját képezõ kárfelvételi jegyzõkönyv személyes adatokat tartalmaz, méghozzá elsõsorban a károsult személyes adatait. A számítógépes javítási kalkuláció azon adatai tehát, melyek kapcsolatba hozhatók a károsultnak a kárfelvételi jegyzõkönyvben szereplõ személyes adataival, szintén a károsult személyes adatai. Felelõsségbiztosítás esetén maga a biztosítási jogviszony hárompólusú. A biztosító a biztosítási esemény bekövetkezése után már nem csak a biztosított, hanem a károsult személyes adatait is kezeli. A biztosító szempontjából mind a biztosított, mind pedig a károsult harmadik személynek minõsül a másik biztosítási titka tekintetében, ezért a biztos úgy foglalt állást, hogy a biztosító jogosan köti a károsult beleegyezéséhez a kalkuláció azon adatainak megismerését, melyek a károsult személyes adatainak minõsülnek. (23/A/2002) Egy másik ügyben az adattovábbítás címzettje az ellenérdekû fél ügyvédje volt, aki polgári peres eljárás keretében kívánta felhasználni a biztosítótól igényelt személyes adatokat (biztosítási jogviszony fennállásának idõtartama adott kockázatviselési helyre, illetve a jogviszony megszûntetésének módja). Ezen adatok azonban a biztosítási titok fogalmába tartoznak. A polgári

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes